stanford-oval/wikipedia huggingface dataset:
Kalpi
Historia

Perimätiedon mukaan Kalpin perusti Kannaujin hallitsija 300-luvulla. Muslimit valtasivat sen vuonna 1196. Kaupungista tuli Delhin sulttaanien tärkeä tukikohta Jamunan varrella. Kalpin linnoitus suojeli alueen kautta kulkevia kulkuyhteyksiä. Kalpi itsenäistyi joksikin aikaa Delhin kärsiessä mittavia tuhoja Timur Lenkin sotaretkellä 1400-luvulla, mutta myöhemmin sen omistuksesta kilpailivat Delhin, Jaunpurin ja Malwan hallitsijat. Viimein vuonna 1527 Kalpi liitettiin Suurmogulien valtakuntaan. Kalpista tuli oman piirikuntansa (sarkar) hallinnollinen keskus. Kaupunkiin perustettiin myös rahapaja. Marathojen vallattua alueen Kalpista tuli marathakuvernöörin tukikohta.
Britit valtasivat Kalpin vuonna 1803 ja se liitettiin suoraan brittiläiseen Intiaan vuonna 1806. Sepoy-kapinan aikaan vuonna 1857 britit voittivat Kalpissa Lakshmibain johtaman kapinallisarmeijan.
Väestö

Kalpin asukasluku oli Intian vuoden 2011 väestönlaskennan mukaan 51 670. Heistä hinduja oli 61,26 % ja muslimeja 38,15 %. Lukutaitoisuus oli 71,86 %.
Jamuna ja sen ylittävä silta.
Catz Lappeenranta

| Catz Lappeenranta |
| --- | --- |
Perustettu:  1996
Areena:  Lappeenrannan urheilutalo
Kotipaikka:  Lappeenranta, Suomi
Päävalmentaja:  Petri Jaakkola
Naisten SM-mitalit
Kultaa:  6 (2010, 2012, 2013, 2014, 2015, 2016)
Hopeaa:  6 (2007, 2008, 2009, 2011, 2018, 2019)
Pronssia:  1 (2017)
Kotisivu:  https://catz.fi
Catz juhlimassa ensimmäistä Suomen mestaruuttaan 18.4.2010.
Catz Lappeenranta ry on vuonna 1996 perustettu suomalainen naiskoripalloseura Lappeenrannasta. Seuran edustusjoukkue pelaa naisten Korisliigassa, minkä lisäksi seuralla on kakkosjoukkue ja kuusi tyttöjoukkuetta. Edustusjoukkuetta valmentaa Mika Haakana, ja sen kapteenina toimii Jelena Rešetko.
Catz on pelannut Korisliigassa (aik. naisten SM-sarja) kaudesta 2005–2006 lähtien. Suomen-mestaruuden seura on voittanut vuosina 2010, 2012, 2013, 2014, 2015 ja 2016, ja hopealle se on sijoittunut vuosina 2007, 2008, 2009, 2011, 2018 ja 2019 sekä pronssille 2017. Suomen cupin mestaruuden seura on voittanut kolmesti.
Ennen Catzin perustamista Lappeenrannan naiskoripalloilu oli Lappeenrannan NMKY:n alaisuudessa.
Aiheesta muualla

Kuvia tai muita tiedostoja aiheesta Catz Lappeenranta Wikimedia Commonsissa
Catzin sivusto
Catz Korisliigan sivustolla[vanhentunut linkki]
Juokse poika juokse (albumi)

| Juokse poika juokse Uniikki |
| --- | --- | --- |

Studioalbumin tiedot
 Julkaistu: 14. lokakuuta 2009
 Tuottaja(t): Boy Mike, MMEN, Sakke, Elastinen, Coach Beats, MGI, Antti Riihimäki, OP Beats, Toon
 Tyylilaji: rap, pop, R&B
 Levy-yhtiö: Rähinä Records
Uniikin muut julkaisut
| Nuor Tolppanen vol. 1 2008 | Juokse poika juokse 2009 | Suurempaa 2011 |
Juokse poika juokse on rap-artisti Uniikin 14. lokakuuta 2009 julkaistu toinen varsinainen sooloalbumi.
Taustatietoa

Kappale "Vapaa" löytyy myös Suomihiphoppia Vol. 6 -kokoelmalta. "Uudet säännöt" sisältää samplen Kapasiteettiyksikön kappaleesta "Ota ne pois", "Rähinärakkautta" taas sisältää samplen Uniikin kappaleesta "Vaik mitä tekis". "Däni" löytyy Nuor Tolppanen vol. 1 -mixtapelta, tosin muutaman sekunnin pidempänä.
Kappaleet

Intro – 2.38
Vapaa – 3.33
Juokse poika juokse – 3.45
Uudet säännöt – 3.36  (mukana TPH)
Käännät mun pään – 3.54
Niinku elokuvis – 4.06  (mukana Jimi Pääkallo)
Rähinärakkautta – 3.26
Haluun nähä – 3.15
Onni – 3.55
Myrskyn silmäs – 3.45  (mukana Mia)
Pojat on poikii – 4.08  (mukana Elastinen & Spekti)
Kerro mulle – 4.02  (mukana Illi)
Piiloon – 3.43
Ku taakse katson – 3.47
Däni – 3.52  (bonuskappale)
Singlet

Albumin ensimmäinen single "Myrskyn silmäs" (mukana Mia) julkaistiin 16. syyskuuta 2009. Albumin toisella, "Niinku elokuvis", vierailee Technicolour -yhtyeestä tuttu Jimi Pääkallo. Se julkaistiin 9. joulukuuta 2009. Kappale "Pojat on poikii" julkaistiin kolmantena singlenä 21. huhtikuuta 2010. Singlellä vierailevat Elastinen ja Spekti. Kaikista kolmesta singlestä on julkaistu myös musiikkivideot.
Tuottajat

Boy Mike: 1, 5
MMEN: 2, 11, 13
Sakke: 3, 7, 15
Elastinen: 4
Coach Beats: 6, 8, 12
MGI: 9
Antti Riihimäki & Sakke: 10
OP Beats & Toon: 14
Uniikki
| --- | --- |
Albumit:   Aika ei venaa ketään  Juokse poika juokse  Suurempaa  Kiitorata  #kylänmies  Pienen miehen isot hitit  Pikku prinssi 
Mixtapet:   Nuor Tolppanen vol. 1  8190 
Singlet:   ”En pyydä muuta” (mukana Illi)  ”Vaik mitä tekis”  ”Sä et enää rakasta mua”  ”Tehdään tää näin” (mukana Wörlin & RZY)  ”Myrskyn silmäs” (mukana Mia)  ”Niinku elokuvis” (mukana Jimi Pääkallo)  ”Pojat on poikii” (mukana Elastinen & Spekti)  ”Suurempaa” (mukana Mia)  ”Kesäbaustaa”  ”Kunnon mestaan vetää” (mukana Elastinen & Spekti)  ”Ulkopuolelle” (mukana Tasis)  ”Paita pois”  ”Kotka” (mukana Hookki-Heikki & MG)  ”Pätkätöis”  ”Naiseni mun” (mukana Ike)  ”Niin hyvä on” (mukana Diandra)  ”Ota selfie”  ”Nunnuka-lai-laa”  ”Smäidätään” (mukana Heikki Kuula & Emma)  ”Tikis”  ”Itsenäinen” (mukana Mikael Gabriel)  ”Kuumaa”  ”Korkeemmalle” (mukana Nelli)  ”Himomamma”  ”Oispa kaljaa” (mukana STIG)  ”Seppo Räty”  ”Korkki kii” (mukana Archie Cruz)  ”Polttarit”  ”Ei kerrota”  ”Valitsen elämän” (mukana Jannika B)  ”Eiks nii” (mukana Antti Koivula)  ”SuomiLove” (mukana Diandra)  ”Hevosii”  ”Neljän seinän sisäl” (Uniikki & Roope Salminen)  ”Ehjää” (mukana Tuuli)  ”Museo” (mukana Nuppu Oinas)  ”Elä vähä” 
Musiikkivideot:   "Yks kierros" (mukana Iso H)  "Myrskyn silmäs" (mukana Mia)  "Niinku elokuvis" (mukana Jimi Pääkallo)  "Pojat on poikii" (mukana Elastinen & Spekti)  "Suurempaa" (mukana Mia)  "Kunnon mestaan vetää" (mukana Elastinen & Spekti)  "Tervetuloo Helsinkiin" (DJ RZY mukana Wögä, Tasis, Elastinen, Juno, Mikael Gabriel, Timo Pieni Huijaus, Spekti, Uniikki, Stig Dogg, Cheek & Davo)  "Paita pois"  "Susijengi 2.0" (mukana Timo Pieni Huijaus & Brädi)  "Kiitorata"  "Kotka" (mukana Hookki-Heikki & MG)  "Rahaa palaa" (Kristal mukana Uniikki)  "Elämäsi diili"  "Puita uuniin" (mukana Timo Pieni Huijaus & Elastinen)  "Boom Kah" (Robin mukana Mikael Gabriel & Uniikki)  "Pätkätöis"  "Naiseni mun" (mukana Ike)  "Niin hyvä on" (mukana Diandra)  "Lapiolla päähän" (mukana Cheek)  "Ota selfie"  "Nunnuka-lai-laa"  "Nollast sataan"  "Smäidätään" (mukana Heikki Kuula & Emma)  "Tikis"  "Itsenäinen" (mukana Mikael Gabriel)  "Kuumaa"  "Himomamma"  "Odotus" (Uniikki & Irina)  "Hevosii" 
Muuta:  Diskografia
Jörg Müller

| Jörg Müller |
| --- | --- |
 Jörg Müller vuonna 2010.
Henkilötiedot
Syntynyt: 3. syyskuuta 1969 
Kansalaisuus:   Saksa
Moottoriurheilija
World Touring Car Championship
Esikoiskausi:  2005
Nykyinen talli:  BMW Team Germany
Aikaisemmat sarjat
1988 1989 1989 1990–1994 1995–1996 1996 1998 1999–2001 2002–2004:  Saksan Formula Ford Saksan Formula Opel Euroopan Formula Ford 1600 Saksan Formula 3 Supertouring Kansainvälinen Formula 3000 FIA GT Championship American Le Mans Series European Touring Car Championship
Mestaruudet
1989 1989 1994 1996 2001:  Saksan Formula Opel Euroopan Formula Ford 1600 Saksan Formula 3 Kansainvälinen Formula 3000 American Le Mans Series (GT)
Jörg Müller (s. 3. syyskuuta 1969 Kerkrade, Alankomaat) on saksalainen autourheilija. Hän on voittanut muun muassa American Le Mans Series -sarjan GT-luokan mestaruuden vuonna 2001.
Saksalainen kilpa-autoilija Dirk Müller ei ole Jörg Müllerille sukua.
Ura

Vuonna 1989 Müller voitti mestaruudet Saksan Formula Opel Lotus Challenge -sarjassa ja Formula Ford 1600:ssa.
Müller ajoi vuonna 1994 Saksan Formula 3 -mestariksi ja oli mukana vuonna 1996 voittamassa Span 24 tunnin ajoa. Vuosina 1995–1996 hän ajoi Supertouring-sarjassa. Vuonna 1996 Müller voitti lisäksi kansainvälisen Formula 3000 -mestaruuden. Vuonna 1993 hän voitti arvostetun Macaun Grand Prix'n.
Vuosina 1997–1998 Müller oli Formula 1 -sarjassa Arrowsin ja Sauberin testikuljettajana. Seuraavaksi hän siirtyi vuosiksi 1999–2001 Williamsille testaamaan moottoreita ja Michelin-renkaita. Hän ei kuitenkaan koskaan päässyt kilpailemaan F1-sarjassa.
Vuodesta 1997 vuoteen 2000 Müller oli paljon tekemisissä urheiluautosarjoissa. Hän oli mukana tallissa, joka voitti Daytonan 24 tunnin ajon Porsche 911 GT1:llä ja joka johti Le Mansin 24 tunnin ajoa 18 tunnin verran BMW V12 LMR:llä vuonna 1999. Müller osallistui kaudella 1998 FIA GT Championship -sarjaan.
Müller ajoi vuosina 1999–2001 American Le Mans Series -sarjassa. Hän voitti ALMS:ssä GT-luokan mestaruuden vuonna 2001. Hänen tallikaverinaan ajoi muun muassa Jyrki Järvilehto.
Vuosina 2002–2004 Müller kilpaili European Touring Car Championship -sarjassa. Müller oli mukana voittamassa Nürburgringin 24 tunnin ajoa vuonna 2004. Vuodesta 2005 lähtien hän on kilpaillut World Touring Car Championship -sarjassa. Kaudella 2006 hän sijoittui sarjassa toiseksi.
Aiheesta muualla

Kuvia tai muita tiedostoja aiheesta Jörg Müller Wikimedia Commonsissa
Jörg Müllerin viralliset kotisivut (Arkistoitu – Internet Archive) (saksaksi)
Caucasia

| Caucasia |
| --- | --- |
 lippu:  vaakuna
 Caucasia
 Koordinaatit: 7.9881°N, 75.1983°W 
Valtio:   Kolumbia
Departementti:  Antioquia
Väkiluku (2005)  ():  87 532
 
 caucasia-antioquia.gov.co 
Infobox OKVirheellinen NIMI-arvo: 
Caucasia on kunta ja kaupunki Kolumbian Antioquian departementissa, linnuntietä noin 197 kilometriä Medellinistä pohjoiseen. Vuoden 2005 väestönlaskennassa kunnan väkiluku oli 87 532 asukasta ja väestöennuste arvioi vuoden 2017 kesäkuun lopun väkiluvuksi noin 114 902 asukasta.
Caucajokea.
Aiheesta muualla

Kuvia tai muita tiedostoja aiheesta Caucasia Wikimedia Commonsissa
Kaija Paroma

| Kaija Paroma> Henkilötiedot |
| --- | --- |
Koko nimi:  Kaija Hakala
Syntynyt: 23. toukokuuta 1940 (ikä 84) Tampere, Suomi
Kansalaisuus:   Suomi
Koripalloilija
Lempinimi:  Spädä
Pelaajaura
Seurajoukkueet
1957–1960:   Tampereen Pyrintö
Kaija Hakala (o.s. Paroma, s. 23. toukokuuta 1940 Tampere) on suomalainen kilpauransa lopettanut koripalloilija.
Paroma saavutti Tampereen Pyrinnössä neljä SM-mitalia, joista kaksi kultaista.
Paroma työskenteli lastentarhanopettajana. Hän harrasti kirjallisuutta ja musiikkia.
Saavutukset

Suomen mestaruus 1957 ja 1958
SM-hopeaa 1959
SM-pronssia 1960
Carrus Star

Carrus Star 602 Volvo B12 -alustalla.
Carrus Star (aikaisemmin Delta Star) on Carruksen valmistama linja-autosarja. Sarjan kehittely ja valmistus aloitettiin jo Delta-Planin aikana. Sarjaan kuului pääosin taajama-auto (30x), pikavuoroauto (50x) ja turistiauto (60x), joita valmistettiin vuoteen 2002 saakka.
Ensimmäinen sukupolvi

Ensimmäisen sukupolven Delta Star vastasi myöhemmin tullutta Star 30:tä. Delta Star korvasi 500-mallin vuonna 1981. Star 30 korvasi tämän vuonna 1984.
Toinen sukupolvi

Toisen sukupolven Delta Star oli valmistuksessa vuosina 1983–1988. Malleja olivat Star 30, Star 50 ja Superstar.
Kolmas sukupolvi

Kolmannen sukupolven Delta Star (vuodesta 1989 Carrus Star) sisälsi mallit Star 301, Star 501, Star 601 (Superstar), Star 701  ja Jumbostar. Malleja valmistettiin vuosina 1986–1995. Myöhemmin sarjaan lisättiin harvinaiseksi jääneet pikkubussit Star 102 ja Star 202, jotka saivat jo uuden sarjan merkinnät.
Neljäs sukupolvi

Neljännen sukupolven Carrus Starin valmistus aloitettiin vuonna 1995. Sarjaan kuuluivar Star 302, Star 502 ja Star 602. Malleja valmistettiin myös Puolassa nimillä Volvo 7350, Volvo 7450 ja Volvo 7550. Neljännen sukupolven Starista kehitettiin viides sukupolvi vuonna 2001.
Carrus Star 502 on turistilinja-auto. Sitä käytetään myös pikavuoroissa. Se perustuu Delta-Planin Delta Stariin. Myöhemmin mallin on korvannut Volvo 9700.
Viides sukupolvi

Viidennen sukupolven Carrus Star oli Volvo 9700 -bussin versio toisen valmistajan (tarkemmin sanoen Scanian) alustalle. Siitä valmistettiin malleja Star 503 ja Star 603, joiden Volvo-versiot olivat 9700H ja 9700HD. 603 jäi harvinaiseksi, sillä sitä valmistettiin vain kaksi kappaletta. Vuonna 2002 valmistus lopetettiin Carruksen keskittyessä Volvoihin.
Satakunnan Liikenteen Carrus Star 502 -linja-auto Vaasassa
Karin suomalaiset

| Karin suomalaiset |
| --- | --- |
 Elokuvan juliste.
Ohjaaja:  Antti Seppänen
Käsikirjoittaja:   Teo Majamäki  Antti Seppänen 
Tuottaja:  Antti Seppänen
Säveltäjä:  Aaro Seppänen
Kuvaaja:  Jari Fagerlund
Leikkaaja:  Teo Majamäki
Pääosat:  Kari Suomalainen
Valmistustiedot
Valmistusmaa:  Suomi
Tuotantoyhtiö:  Intervisio
Ensi-ilta:   2022-01-044. tammikuuta 2022  
Kesto:  54 minuuttia
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Karin suomalaiset on Antti Seppäsen ohjaama suomalainen dokumenttielokuva vuodelta 2022.
Elokuva on kulttuuri- ja henkilödokumentti pitkän uran tehneestä suomalaisesta pilapiirtäjästä Kari Suomalaisesta.
Aiheesta muualla

Karin suomalaiset Internet Movie Databasessa (englanniksi)
Kaisa Alasaari

Kaisa Maria Alasaari (s. 13. tammikuuta 1960 Nivala) on aktiiviuransa päättänyt suomalainen korkeushyppääjä. Hän edusti Nivalan Urheilijoita ja hänen valmentajanaan toimi Göran Brunell.
Kalevan kisoista Alasaari saavutti korkeushypystä kultaa vuonna 1979, hopeaa 1977 ja pronssia 1975. Lisäksi hän saavutti 100 metrin aitajuoksusta pronssia vuonna 1975. Sisäratojen SM-kilpailuista Alasaari sai korkeushypyn hopeaa vuonna 1980.
Ennätyksekseen Alasaari hyppäsi tuloksen 180 cm vuonna 1979. Virallisiin kilpailuihin hän ei ole osallistunut vuoden 2010 jälkeen.
Justine Triet

| Justine Triet |
| --- | --- |
 Triet vuonna 2017
Henkilötiedot
Syntynyt: 17. heinäkuuta 1978 (ikä 46) Fécamp, Ranska
Aiheesta muualla
IMDb
Elonet
Justine Triet (s. 17. heinäkuuta 1978 Fécamp, Ranska) on ranskalainen elokuvaohjaaja ja -käsikirjoittaja. Hän ohjasi ja käsikirjoitti elokuvan Putoamisen anatomia (2023), josta hänelle myönnettiin Kultainen palmu, parhaan alkuperäisen käsikirjoituksen Oscar-palkinto ja parhaan alkuperäisen käsikirjoituksen Bafta-palkinto.
Filmografia

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 2013 | La bataille de Solférino | La bataille de Solférino | Ohjaaja, käsikirjoittaja |
| 2016 | Victoria | Victoria | Ohjaaja, käsikirjoittaja |
| 2019 | Sibyl | Sibyl | Ohjaaja, käsikirjoittaja |
| 2023 | Putoamisen anatomia | Anatomie d'une chute | Ohjaaja, käsikirjoittaja |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2024 | Putoamisen anatomia | Paras vieraskielinen elokuva | Ehdokkuus |
| 2024 | Putoamisen anatomia | Paras ohjaus | Ehdokkuus |
| 2024 | Putoamisen anatomia | Paras alkuperäinen käsikirjoitus | Voitto |
Palkinnot ja ehdokkuudet > Cannesin elokuvajuhlat

| Vuosi | Elokuva | Palkinto | Lopputulos |
| --- | --- | --- | --- |
| 2023 | Putoamisen anatomia | Kultainen palmu | Voitto |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2024 | Putoamisen anatomia | Paras ohjaus | Ehdokkuus |
| 2024 | Putoamisen anatomia | Paras alkuperäinen käsikirjoitus | Voitto |
Cluny

Maisemaa Clunysta
Cluny on 4 552 asukkaan (2006) kaupunki Grosnejoen laaksossa Ranskassa. Kaupunki rakentui alun perin Clunyn benediktiiniläisluostarin ympärille.
Clunyssa sai 900-luvulla alkunsa länsimaisen kirkon uudistusliike. Clunyläinen uudistusliike tuomitsi muun muassa pappien avioliitot ja simonian sekä maallisten johtajien sekaantumisen paavin valintaan. Liike saavutti huippunsa paavi Leo IX:n ja paavi Gregorius VII:n aikoihin 1000-luvun loppupuolella.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (ranskaksi)
Karjunen

Karjunen on sukunimi, joka on muun muassa seuraavilla suomalaisilla henkilöillä:
Kimmo Karjunen (s. 1967), valosuunnittelija
Ville Vainio (ent. Karjunen, 1882–1956), kansanedustaja (SDP, SSTP).
Martta Karjunen (engl. Martha Wilson), Ville Vallattoman naapuri, Yrjö Karjusen vaimo
Yrjö Karjunen (engl. George Wilson), Ville Vallattoman naapuri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Constance Marie Charpentier

Constance Marie Charpentier: omakuva
Constance Marie Charpentier: Melankolia, 1801, 130 × 165 cm. Musée de Picardie, Amiens, Ranska
Constance Marie Charpentier, tunnettu myös sukunimellä Blondelu (4. huhtikuuta 1767 Pariisi – 3. syyskuuta 1849 Pariisi) oli ranskalainen taidemaalari. Hän teki paljon naisten ja lasten muotokuvia.
Charpentierin isä oli kauppias, jonka tiedetään joutuneen oikeuteen luvattomasta lääkkeiden myymisestä. Tyttären saama taidekoulutus on jäänyt suurelti osin dokumentoimatta, mutta varmuudella tiedetään hänen saaneen opetusta Jacques-Louis Davidilta, Louis Latiffelta ja Pierre Bouillonilta.
Avioliiton taiteilija solmi vuonna 1793 Victor-François Charpentierin kanssa, joka oli ammatiltaan virkamies. Aviomiehen suvussa oli vallankumouksen kannattajia ja Charpentier maalasi Georges Dantonin muotokuvan. Vuonna 1798 hän piti ensimmäisen näyttelynsä. Charpentierin työt nauttivat omana aikanaan arvostusta ja valtio osti yhden hänen töistään tuolloin huomattavalla 1 500 frangin summalla.
Uransa varrella Charpentierin tiedetään maalanneen vain yhden historiamaalauksen, nimeltään Melankolia. Siitä on tullut hänen tunnetuin työnsä. Viimeisen näyttelynsä hän piti vuonna 1821. Sen jälkeen hän antoi yksityistunteja maalaamisessa noin kymmenen vuoden ajan.
Catwoman (lyhytanimaatio)

| Catwoman |
| --- | --- |

Ohjaaja:  Lauren Montgomery
Käsikirjoittaja:  Paul Dini
Tuottaja:  Lauren Montgomery
Säveltäjä:  Christopher Drake
Leikkaaja:  Margaret Hou
Pääosat:  Eliza Dushku John DiMaggio
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment
Ensi-ilta:  18. lokakuuta 2011
Kesto:  15 min
Alkuperäiskieli:  Englanti
Aiheesta muualla
IMDb 
Infobox OKNimi-testi OK: 
Catwoman on 2011 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kissanaiseen. Elokuvan käsikirjoitti Paul Dini ja ohjasi Lauren Montgomery. Äänirooleissa olivat muun muassa Eliza Dushku ja John DiMaggio.
Elokuva on viides DC Entertainmentin ja Warner Bros. Animationin tuottamista lyhytelokuvista. Se julkaistiin Batman: Year One -elokuvan DVD:n bonusmateriaalina.
Juoni

Kissanainen saa vihjeen Gotham Cityn rikollisen Rough Cutin salakuljettavan jotain muutakin kuin timantteja. Hän päättää lähteä roiston perään ja löytää tämän paikallisesta strippiklubista. Rough Cut onnistuu pakenemaan paikalta, kun hän huomaa Kissanaisen olevan vain hänen suunnitelmansa perässä. Tilanne ajautuu lopulta satamaan, jossa Rough Cut odottaa juuri saapunutta lastiaan. Myös Kissanainen löytää tiensä paikalle ja onnistuu estämään roiston aikeet.
Äänirooleissa

| 0 | 1 | 2 |
| --- | --- | --- |
|  Eliza Dushku  | … |  Kissanainen   |
|  John DiMaggio  | … |  Rough Cut   |
|  Liliana Mumy  | … |  Holly Robinson   |
|  Kevin Michael Richardson  | … |  Moe   |
|  Tara Strong  | … |  Buttermilk Skye   |
|  Cree Summer  | … |  Lily   |
Kaisa-Mari Ruokolainen

Kaisa-Mari Ruokolainen (s. 8. tammikuuta 1984 Seinäjoki[lähde? ]) on suomalainen laulaja, joka asuu nykyään Riihimäellä.
Kaisa-Mari Ruokolainen kirjoitti ylioppilaaksi Kallion lukiosta vuonna 2003. Hänellä on aktiivista teatteritaustaa Riihimäen nuorisoteatterista sekä laulu- ja musiikkiopintoja. Ruokolainen on opiskellut Helsingin yliopistossa logopediaa.
Ruokolaisen ura alkoi lapsikuorossa 6-vuotiaana. Hän osallistui Tenavatähti-laulukilpailuun vuonna 1994 ja selvisi semifinaaleihin asti kappaleella "Maailman paras levy". Samana vuonna hän vei voiton Salon lastenlaulukilpailussa.
Laajemmin yleisön tietoisuuteen Kaisa-Mari Ruokolainen tuli vuosina 2002–2003, jolloin hän esiintyi Yölintu-orkesterin kesäkiertueilla sekä Mahdunko maailmaas -konserttikiertueella. Tuolloin Ruokolainen ja Simo Silmu myös levyttivät dueton "En koskaan". Ruokolainen esiintyy yhdessä Jari Kokkisen ja Foxpop-orkesterin kanssa erilaisissa tilaisuuksissa. Kesällä 2010 Ruokolainen esiintyi Yle TV2:n Kesäillan valssi -ohjelmassa, joka kuvattiin Riihimäen Riutanharjulla.
Ruokolaisen laulunopettajana toimii näyttelijä-muusikko Pauliina Kiuru.
Kaisa-Mari Ruokolaiselta julkaistiin lokakuussa 2010 uutta musiikkia. Hänen neljäs singlensä "Saippuakupla" nousi heti ilmestyttyään Radio Suomen soitetuimpien kappaleiden listalla ykkössijalle ja myös Tätä Suomi tanssii -listalle. Ruokolaisen laulamana on julkaistu myös "Etäisyys" (2003) ja "Suuri päivä" (2009) -nimiset kappaleet.
Aiheesta muualla

Kaisa-Mari Ruokolaisen kotisivut
Extra Viihde (Arkistoitu – Internet Archive)
Kangasalan lukio

| Kangasalan lukio |
| --- | --- |
Sijainti:  Finnentie 42, Kangasala
Tyyppi:  lukio
Perustettu:  1921
Rehtori:  Anna Korkama
Luokat:  1–4 (lukio)
Oppilaita:  430
Verkkosivut
Kangasalan lukio on kangasalalainen lukio. Lukio on perustettu vuonna 1921, jolloin se oli yksityinen oppikoulu nimellä Kangasalan yhteiskoulu. Opiskelijoita on noin 430 ja opettajia 30. Koulun rehtorina toimii Anna Korkama. Lukiossa toimii myös musiikkilinja.
Lukiorakennus

Kangasalan vanha lukiorakennus kärsi kosteus- ja homevaurioista, jotka aiheuttivat opettajille ja oppilaille erilaisia oireita. Kesän 2009 aikana lukion liikuntasalin lattia avattiin ja pahimmat homepesäkkeet löytyivät sieltä. Korjaustöiden jälkeen ja kunnan Ruotsista hankkimien uusien ilmanvaihtokoneiden asentamisen jälkeen oireet vähentyivät selkeästi ja ilmanlaatu parantui. Syksyllä 2012 lukion toiminta siirtyi uuteen rakennukseen, Kangasalan uuteen lukioon, joka sijaitsee samalla tontilla Pikkolan koulun kanssa.
Kansainvälisyys

Lukiolla on ystävyyskoulut Italiassa, Hollannissa ja Saksassa. Kouluihin pääsee vaihto-oppilaaksi, ja kyseisten koulujen oppilaat pääsevät vaihto-oppilaaksi Kangasalan lukioon. Nämä ovat yleensä noin viikon matkoja.
Yhteistyö

Kangasalan lukio tekee yhteistyötä muun muassa Tampereen yliopiston, Hämeen ammattikorkeakoulun, Aamulehden sekä kangasalalaisten urheiluseurojen kanssa.
Aiheesta muualla

Kangasalan lukion kotisivut
Celebesinmehiläishaukka

| Celebesinmehiläishaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Perninae
Suku::  Mehiläishaukat Pernis
Laji::  celebensis
Kaksiosainen nimi
 Pernis celebensis  Wallace, 1868 
Alalajit
 Pernis celebensis celebensis Wallace, 1868  Pernis celebensis winkleri Gamauf & Preleuthner, 1998 
Katso myös
   Celebesinmehiläishaukka Wikispeciesissä   Celebesinmehiläishaukka Commonsissa 
Infobox OKNimi-testi OKIUCN-testi OK: 
Celebesinmehiläishaukka (Pernis celebensis) on haukkojen heimoon kuuluva lintu. Sen levinneisyysaluetta on Indonesian Sulawesin eli Celebesin saari. Kannan suuruutta ei tiedetä taksonomisen jakautumisen vuoksi, mutta se on pienenemässä elinalueiden hävittämisen vuoksi. Laji elää alavissa ja vuoristometsissä.
Lintu painaa keskimäärin 722 grammaa.
Pernis celebensis ja Pernis steerei olivat aiemmin yhdistetty P. celebensis -lajiksi.
Kaisa Anttila

| Kaisa Anttila> Henkilötiedot |
| --- | --- |
Koko nimi:  Kaisa Anttila
Syntynyt: 9. toukokuuta 1968 (ikä 56)
Kansalaisuus:   Suomi
Koripalloilija
Pituus:  175 cm
Pelaajaura
Seurajoukkueet
1983–1991:   Tampereen Pyrintö
Kaisa Anttila (s. 9. toukokuuta 1968) on suomalainen aktiiviuransa lopettanut koripalloilija.
Anttila edusti koko naisten SM-sarjauransa, joka kesti viisi kautta vuosien 1983–1991 välillä, ajan Tampereen Pyrintöä voittaen Suomen mestaruuden vuosina 1984 ja 1986. Anttilan tilastollisesti paras kausi oli kausi 1990–1991, jonka hän pelasi 10,9 pisteen ja 3,3 levypallon ottelukohtaisilla keskiarvoilla.
Saavutukset

Suomen mestaruus 1984 ja 1986
Constance Binney

Constance Binney
Constance Binney (28. kesäkuuta 1896 – 15. marraskuuta 1989) oli yhdysvaltalainen näyttelijä ja tanssija. Hän esiintyi sekä teatterissa että elokuvissa; hänellä on ansioistaan tähti Hollywood Walk of Famella.
Binneyn sisko oli näyttelijä Faire Binney.